เปิดขั้นตอนลงทะเบียน-เอกสาร! รับเงินเยียวยา 5,000 บาท เริ่มวันนี้ 6 โมงเย็น!
เปิดขั้นตอนลงทะเบียน-เอกสาร! รับเงินเยียวยา 5,000 บาท เริ่มวันนี้ 6 โมงเย็น!
เปิดขั้นตอนลงทะเบียน-เอกสาร! รับเงินเยียวยา 5,000 บาท เริ่มวันนี้ 6 โมงเย็น!
8 เม.ย. 2563

ผู้สื่อข่าวรายงานว่า มาตรการเงินเยียวยาจำนวน 5,000 บาทต่อเดือน เป็นเวลา 3 เดือน รวม 15,000 บาท เพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของไวรัสโควิด-19 หลังประกาศใช้ พ.ร.ก.ฉุกเฉินฯเมื่อวันที่ 26 มีนาคม จะเริ่มให้ประชาชนสามารถลงทะเบียนรับเงินได้ในวันนี้(28 มี.ค.63) ตังแต่เวลา 18.00 น. เป็นต้นไป ซึ่งมีหลักเกณฑ์และขั้นตอนการรับเงินเยียวยาดังนี้
ลงทะเบียนออนไลน์โดยลงทะเบียนผ่านเว็บไซต์ www.เราไม่ทิ้งกัน.com เท่านั้นไม่ต้องเดินทางไปที่สาขาของธนาคาร เปิดให้ลงทะเบียนตั้งแต่วันเสาร์ที่ 28 มีนาคม 2563 ในเวลา 18.00 น. เป็นต้นไป
บุคคลที่มีคุณสมบัติได้รับเงิน 5,000 บาท ได้แก่ แรงงาน ลูกจ้างชั่วคราว อาชีพอิสระผู้ที่ไม่อยู่ในระบบประกันสังคมตามมาตรา 33 ผู้ที่ได้รับผลกระทบจากไวรัสโควิด-19 มีอายุ 18 ปีขึ้นไป
หลักฐานที่ใช้ลงทะเบียน หมายเลขบัตรประชาชน,ข้อมูลการประกอบอาชีพ,ข้อมูลบริษัทนายจ้าง(กรณีมีนายจ้าง) ข้อมูลปัญหาความเดือดร้อน
การจ่ายเงินจะโอนผ่านระบบอิเล็กทรอนิกส์ 2 ช่องทาง 
-บัญชีพร้อมเพย์ของธนาคารใดก็ได้ที่ผูกกับเลขบัตรประจำตัวประชาชน ซึ่งสามารถสมัครผ่านทางตู้เอทีเอ็ม หรือ แอปพลิเคชั่นบนมือถือของแต่ละธนาคาร
-บัญชีธนาคารใดก็ได้ที่มีอยู่เดิมโดยที่ชื่อและนามสกุลเจ้าของบัญชีต้องตรงกับชื่อและนามสกุลที่นำมาลงทะเบียนไม่จำเป็นต้องไปเปิดบัญชีใหม่ที่สาขา

ด้านนายอุตตม สาวนายน รัฐมนตรีว่าการกระทรวงการคลัง ระบุว่า ระบบจะสามารถดำเนินการให้จ่ายเงินเยียวยาเข้าบัญชีของท่านได้เร็วสุดภายใน 7 วันทำการ อย่างไรก็ดี มาตรการเยียวยา 5,000 บาทนี้ มีวัตถุประสงค์เพื่อที่จะเยียวยาผู้ได้รับผลกระทบจากโควิด-19 ให้ครอบคลุมผู้ได้รับผลกระทบทุกคน ดังนั้นหากผู้ลงทะเบียนและผ่านการตรวจสอบคุณสมบัติมีจำนวนมากกว่า 3 ล้านคน กระทรวงการคลังก็พร้อมจะนำเสนอคณะรัฐมนตรีพิจารณาจัดสรรงบประมาณเพิ่มเติมต่อไป
หากไม่สามารถลงทะเบียนออนไลน์ได้ด้วยตนเองขอความร่วมมือให้ขอความช่วยเหลือจากบุคคลใกล้ชิดในการช่วยลงทะเบียนออนไลน์ได้ ทั้งนี้ สามารถสอบถามข้อมูลเพิ่มเติมเกี่ยวกับการลงทะเบียนออนไลน์ได้ที่ Call Center ของธนาคารกรุงไทย จำกัด (มหาชน) หมายเลขโทรศัพท์ 02-111-1144